Jessie Diggins

Jessie Diggins (Saint Paul, Minnesota, 1991ko abuztuaren 26a) eskiatzaile estatubatuarra da. 2018ko Olinpiar Jokoetan urrezko domina eskuratu zuen iraupen-eskiko sprint proban eta 2022ko Jokoetan bi domina lortu zituen, zilarrezkoa eta brontzezkoa. 2013an Munduko txapelduna izan zen.

 Ibilbidea 
Minnesotako Saint Paulen jaio eta Aftonen hazi zen. Lau urte zituela hasi zen eskiatzen eta 2009an Estatu Batuetako gazte mailako sprint txapelketa irabazi izanagatik 2010. urtean Estatu Batuetako selekzioan sartu zen.

2013. urtean Munduko txapelketa irabazi zuen sprint taldean. 2015ean 10 km estilo librean zilarra eskuratu zuen eta 2017ko txapelketatan bi domina lortu zituen zilarrezkoa bata eta brontzezkoa bestea. 2018ko Pyeongchangeko Jokoetan urrezko domina lortu zuen, berriz ere taldeko sprint proban. Denboraldi hartako Munduko Kopako sailkapen nagusian bigarren egin zuen gainera. 2020-2021 denboraldian Munduko Kopako txapelduna izan zen. 1982an gizonezkotan Bill Kochek lortu zuenarekin batera, hauek dira momentuz Munduko Kopa irabazi duten estatubatuar bakarrak.

2022ko Pekingo Jokoetan brontzezko domina eskuratu zuen bakarkako sprint proban eta azken egunean 30 km estilo librean bigarren egin zuen Therese Johaug norvegiarraren atzetik.

 Txapelketak 
Neguko Olinpiar JokoakUrteaLekuaDominaProba2018Pyeongchang ()sprinta taldeka2022Pekin ()30 km estilo librea2022Pekin ()sprinta bakarkaMunduko txapelketakUrteaLekuaDominaProba2013Val di Fiemme ()sprinta taldeka2015Falun ()10 km estilo librea2017Lahti ()sprint bakarka2017Lahti ()sprint taldekaMunduko txapelketak (23 urtez azpitik)UrteaLekuaDominaProba2014Val di Fiemme ()sprinta bakarka

 Aktibismoa 
Fast and Female erakundeko enbaxadorea da. Erakunde honek 8-10 urteko enskak kiroletan ahalduntzea bilatzen du. Protect Our Winters erakundearen enbaxadorea ere bada, honek aldaketa klimatikoaren aurrean irtenbide sistemikoak proposatzen ditu, kirola ardatz hartuta.

2019an Emily Programako bozeramale bihurtu zen. Elikaduna nahasteak prebenitzeko helburua du. 2020an Brave Enough liburua plazaratu zuen. Autobiografia bat da eta nerabe zela bulimiarekin izan zuen borroko pertsonala kontatzen du bertan.

 Erreferentziak 

 Kanpo estekak 

Kategoria:Ameriketako Estatu Batuetako eskiatzaileak
Kategoria:2018ko Neguko Olinpiar Jokoetako dominadunak
Kategoria:2018ko Neguko Olinpiar Jokoetako iraupen-eskiatzaileak
Kategoria:2022ko Neguko Olinpiar Jokoetako dominadunak
Kategoria:2022ko Neguko Olinpiar Jokoetako iraupen-eskiatzaileak
Kategoria:Iraupen-eskiatzaileak
Kategoria:Olinpiar Jokoetako dominadunak alpetar eskian
Kategoria:Ameriketako Estatu Batuetako brontzezko dominadun olinpikoak
Kategoria:Ameriketako Estatu Batuetako zilarrezko dominadun olinpikoak
Kategoria:Ameriketako Estatu Batuetako urrezko dominadun olinpikoak
Kategoria:2026ko Neguko Olinpiar Jokoetako dominadunak
Kategoria:2026ko Neguko Olinpiar Jokoetako iraupen-eskiatzaileak